حجت الاسلام ناصر عباس جعفری:

شہیدوں کا خون رائیگاں نہیں جائے گا

مجلس وحدت مسلمین پاکستان کے سربراہ نے کہا : اس ملک میں دہشت گردوں کے مکمل خاتمے تک ہم اپنی جدوجہد جاری رکھیں گے۔

خبر کا کوڈ: ۴۲۳۲۶۵

تاریخ: ۱۶ آذر ۲۰۱۶ - ۲۲:۴۹

رسا نیوز ایجنسی کی رپورٹ کے مطابق مجلس وحدت مسلمین پاکستان کے سربراہ حجت الاسلام راجہ ناصر عباس جعفری کوئٹہ پہنچ گئے۔ جہاں انہوں نے ۸ اگست سانحہ کوئٹہ میں شہید ہونے والے وکلاء اور دیگر شہداء کے خانوادوں سے ملاقاتیں کیں۔

حجت الاسلام ناصر عباس جعفری نے کہا : شہیدوں کا خون رائیگاں نہیں جائے گا، اس ملک میں دہشت گردوں کے مکمل خاتمے تک ہم اپنی جدوجہد جاری رکھیں گے۔

انہوں نے کہا : اس وطن کو ہم نے امن کا گہوارہ بنانا ہے، دشمنوں کو ان کی سازشوں میں کامیاب نہیں ہونے دیا جائے گا۔

حجت الاسلام ناصر عباس کوئٹہ میں قیام کے دوران مختلف حکومتی شخصیات سے بھی ملاقاتیں کریں گے۔ کوئٹہ سے تفتان قافلوں کی روانگی میں غیر ضروری تاخیر اور تفتان بارڈر پر درپیش مسائل کا حل ان کے ایجنڈے میں سرفہرست ہے۔/۹۸۹/۹۴۰/